**ДО Г-Н ДЕЯН ГЕРАСИМОВ**

**ОБЩИНСКИ СЪВЕТНИК**

**В ОБЩИНСКИ СЪВЕТ-РУСЕ**

**ЧРЕЗ**

**АКАДЕМИК ХРИСТО БЕЛОЕВ**

**ПРЕДСЕДАТЕЛ НА ОБЩИНСКИ СЪВЕТ – РУСЕ**

**С ваш изходящ № 1439/22.11.2024 г**.

**ОТНОСНО**: *Запитване с вх. № 06-01-275/22.11.2024 г.*

**УВАЖАЕМИ ГОСПОДИН ГЕРАСИМОВ,**

В отговор на Ваше питане, заведено с вх. № ОбС-1429/22.11.2024 г. и внесено в Община Русе с писмо, с рег. индекс № 06-01-275/22.11.2024 г. на Председателя на Общински съвет-Русе, касаещо сигнали на граждани за изсичане на дървета във връзка с ремонтни дейности по уличната и тротоарната мрежа в гр. Русе.

Въпрос 1: Моля да ми бъде предоставена информация относно издадени заповеди от кмета на Община Русе за сформиране на комисия за оценка на състоянието на дърветата на територията на града – копия от заповедите включително приключили и такива по които текат процедури.

Въпрос 2: Копия от констативните протоколи след извършена санитарна експертиза по всяка от заповедите на кмета, както и заключенията на комисията по всяка от заповедите.

По въпрос 1 и 2: Няма издадени заповеди за сформиране комисии за оценка на състоянието на дърветата на територията на града. Създаването на такава не е изрично предвидено в Закон за устройство на територията и Наредба № 1 за опазване на озеленените площи и декоративната растителност на МТРС.

Санитарната експертиза със заключения за необходимостта от премахване на общинската дълготрайна декоративна растителност и картотекираните дървета, и храсти в частни имоти се предоставя от ландшафтните архитекти на Община Русе, така както е предвидено в чл. 32, ал. 1 на Наредба № 30, съгласно който „Писмено разрешение за преместване, премахване или кастрене на декоративна дървесна и храстова растителност се издава от кмета на общината или оправомощено от него длъжностно лице, въз основа на експертно становище изготвено от ланд. архитект към Община Русе“.

Досегашната практика в работата на общинската администрация, касаеща преместването, отсичането или изкореняването на дълготрайна декоративна растителност и картотекираните дървета и храсти е издаване на становище от ландшафтен архитект на Община Русе, върху което

с подпис на кмета се дава или не, **одобрение** за съответните дейности, така както е предвидено в чл. 33, ал. 3 на Наредба № 30, **имащо характер на разрешение по смисъла на чл. 32, ал. 1 на същата наредба.**

Въпрос 3: Копия от издадените от кмета на Община Русе разрешения за отсичане на дълготрайна растителност по чл. 63, ал. 2 от Закона за устройство на територията.

По въпрос 3: Поради липса на информация по питането за времеви и териториален обхват на издадените и съответно одобрени от Кмета на Общината становища на ландшафтните архитекти, копия на издадените документи ще бъдат предоставени след направено уточнение – за кои улици и за кой период се искат съответните документи.

Въпрос 4: Какви мерки са предприети за оповестяването на производството по всяка от заповедите – моля за линкове към обявите в сайта на общината?

По въпрос 4: Документите по производствата за отсичане на дълготрайна растителност по чл. 63, ал. 2 на ЗУТ /одобрени становища на ландшафтен архитект към Община Русе/ не са се обявявали публично до настоящия момент.

Въпрос 5: Копия от кореспонденцията, с която осведомявате РИОСВ за резултата от процедурите.

По въпрос 5: Копия от документите, издавани по реда на чл. 12, чл. 14, ал. 2 и чл. 19, се изпращат в РИОСВ-Русе ежегодно, с информация за провежданите процедури.

С уважение,

**ЕНЧО ЕНЧЕВ**

*За Кмет на Община Русе*

*Съгласно заповед № РД-01-3615/19.11.2024 г*